
	audito ataskaita

	dėl birštono vienkiemio darželio-mokyklos finansinės - ūkinės veiklos už 2012 metų tris ketvirčius

	


2012 m. spalio 30 d. Nr. 3-21
ĮŽANGA

Auditas atliktas Birštono savivaldybės kontrolės ir audito tarnybos kontrolierės 2012-09-28 pavedimu Nr. 2-15.


Auditą atliko Birštono savivaldybės kontrolės ir audito tarnybos kontrolierė Zita Pranckevičienė.


Audito tikslas – įvertinti vidaus kontrolę, įskaitant finansų valdymą, savivaldybės turto valdymo, naudojimo, disponavimo juo teisėtumą ir pareikšti nepriklausomą nuomonę dėl 2012 metų trijų ketvirčių finansinių ir kitų ataskaitų tikrumo ir teisingumo ir įvertinti 2012 metų trijų ketvirčių biudžeto asignavimų planavimą ir jų teisinį panaudojimą. Įvertinti, ar įstaigos finansinė atskaitomybė visais reikšmingais atžvilgiais tikrai ir teisingai parodo finansinę būklę, veiklos rezultatus ir pinigų srautus, ar įstaigos finansinė atskaitomybė parengta pagal Lietuvos Respublikos galiojančius teisės aktus, reglamentuojančius buhalterinę apskaitą ir finansinės atskaitomybės sudarymą, taip pat kitus teisės aktus, ar įstaigos parengtame aiškinamąjame rašte prie 2012 metų trijų ketvirčių finansinių ataskaitų pateikti duomenys atitinka finansinės atskaitomybės duomenis.

Audituojamas subjektas – Birštono vienkiemio darželis-mokykla (toliau – Mokykla), adresas Birštono savivaldybė, Birštono vienkiemis, Pušų g. 2. Įmonės kodas 190211852.


Audituojamu laikotarpiu direktore dirbo Regina Gustaitienė, vyriausiąja buhaltere Genė Vaitkuvienė.


Audito objektas – Mokyklos 2012-09-31 būklei sudaryta finansinė apyskaita, biudžeto išlaidų samatų vykdymo ataskaitos ir 2012 metų trijų ketvirčių sandoriai.


Audito ataskaita pateikia tik audito metu atliktus ir nustatytus dalykus, o nepriklausoma nuomonė apie finansinę atskaitomybę ir kitas ataskaitas, savivaldybės lėšų ir turto valdymo, naudojimo, disponavimo jais teisėtumą ir jų naudojimą įstatymų nustatytiems tikslams pareiškiama audito išvadoje.

                       BENDRA INFORMACIJA APIE AUDITUOJAMĄJĮ SUBJEKTĄ 
                  Įstaiga yra pelno nesiekianti savivaldybės institucija, įsteigta, reorganizuojama ir likviduojama vadovaujantis Lietuvos  Respublikos įstatymais ir kitais teisės aktais. Mokykla savo veikloje vadovaujasi Lietuvos Respublikos Konstitucija, Lietuvos Respublikos Švietimo ir  kitais įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, Birštono savivaldybės tarybos sprendimais ir 2000-10-26 d. Birštono savivaldybės tarybos sprendimu Nr. 56 patvirtintais Birštono vienkiemio darželio-mokyklos nuostatais, kurie buvo pakeisti 2001-02-23 d. Birštono savivaldybės tarybos sprendimu Nr. 97.  Mokykla yra bendrojo pobūdžio ikimokyklinė ugdymo įstaiga įgyvendinanti valstybės ir savivaldybės funkcijas ir išlaikoma iš Birštono savivaldybės biudžeto asignavimų, bei gaunanti kitas lėšas, mokykla turi paramos gavėjo statusą. Mokyklos steigėjas yra Birštono savivaldybė, savininko teises ir pareigas įgyvendinanti institucija yra Birštono savivaldybės taryba. 
                Mokykla vykdo vaikų poreikius atitinkantį ikimokyklinį, priešmokyklinį ugdymą, pradinį ugdymą, neformalųjį mokinių ugdymą, mokinių vasaros stovyklas ir mokinių nemokamą maitinimą. Ikimokyklinio ugdymo tikslas-plėtoti dorovinį, kultūrinį, tautinį vaikų ugdymą ir elgesio normas. Priešmokyklinio ugdymo tikslas-laiduojant vaiko asmenybės skleidimąsi, ugdyti aktyvų, savimi ir savo gebėjimais pasitikintį vaiką. Pradinio ugdymo tikslas-išugdyti sveiką, aktyvų, kūribingą, elementaraus raštingumo ir socialinių gebėjimų įgijusį vaiką. Neformalioji ugdymo veikla-konkursai, varžybos, šventės, renginiai. 
                 Mokykla gauna finansavimą iš Birštono savivaldybės biudžeto, iš valstybės biudžeto ir Europos Sąjungos (mokinio krepšelio ir nemokamo maitinimo lėšos), iš surinktų specialiųjų lėšų (tėvų mokesčio už darželį), iš fizinių asmenų skiriamų 2 procentų gyventojų pajamų mokesčio. 
                 Mokykloje 2012/2013 mokslo metais mokosi 35 moksleiviai iš jų l klasė-9 mokiniai, ll klasė-9 mokiniai, lll klasė-9 mokiniai, lV klasė-8 mokinių, prišmokyklinio ugdymo grupė-7 vaikai,  ikimokyklinio amžiaus bendrojo ugdymo vaikų grupė-19 vaikų. Iš viso 61 vaikas. Mokykloje dirba 20 darbuotojų iš jų 11 dirbantys pedagoginį darbą.
               Įstaigos tikslai yra teikti kokybišką vaikų ugdymą, puoselėti visas vaiko galias, lemiančias asmenybės brandą ir socializacijos sėkmę, skatinti vaiko savarankiškumą, iniciatyvumą, kūribiškumą, atskleisti ir ugdyti įvairius gebėjimus, puoselėti individualybę ir kita. 
              Atsižvelgdama į vietos bendruomenės ir įstaigą lankančių vaikų poreikius, tradicijas, unikalumą, tėvų lūkesčius, steigėjo galimybes įstaiga dirba pagal priešmokyklinio ugdymo ir ugdymo programas ir Mokyklos parengtas programas, kurios garantuoja kokybišką ikimokyklinį ugdymą.                                                                              
AUDITO APIMTIS IR METODAI 
                Audito metu buvo vertinamas ūkinių operacijų registravimas apskaitoje pagal Viešojo sektoriaus apskaitos ir finansinės atskaitomybės standartus (VSAFAS) ir audituojamas Mokyklos 2012 metų trijų ketvirčių biudžeto sąmatų vykdymo ataskaitos.

Patikrinta 2012 metų trijų ketvirčių finansinės atskaitomybės formos: Forma BFP-1 programų  sąmatos; (Kitos reikmės, mokinio krepšelis, vaikų nemokamas maitinimas, Projektas-Vaikų vasaros stovykla, Spec. lėšų-Ugdymo priemonėms įsigyti, Spec. lėšų-Vaikų maitinimas; Švietimo aprūpinimo centro gautos lėšos pagal dvi sąmatas, Formos Nr. 2 – Biudžeto išlaidų sąmatų  įvykdymo 2012 metų trijų ketvirčių ataskaitos; Forma Nr. 1-Įmokų į biudžetą, skiriamų specialiosioms programoms finansuoti ataskaita, Formos pagal VSAFAS 2012-09-31 d. duomenimis: Ilgalaikio materialiojo ir nematerialiojo turto, atsargų ir trumpalaikio turto vertės pasikeitimas per ataskaitinį laikotarpį; Finansinės būklės ataskaita; Veiklos rezultatų ataskaita; Pinigų srautų ataskaita; Grynojo turto pokyčių ataskaita; Kitos pajamos; Informacija pagal išankstinius apmokėjimus; Informacija apie per vienerius metus gautinas sumas; Informacija apie trumpalaikes mokėtinas sumas; ataskaita apie finansavimo sumų likučius; Finansavimo sumos pagal šaltinį, tikslinę paskirtį ir pokyčiai per ataskaitinį laikotarpį; Informacija pagal veiklos segmentus; Formos Nr. 4 –Gautinų ir mokėtinų sumų 2012-09-31 ataskaitos; Forma– Ikimokyklinių, visų tipų bendrojo lavinimo, internatinių ir vaikų globos bei kitų švietimo įstaigų etatų ir kontingento plano įvykdymo 2012-09-31 ataskaita; Finansinių ataskaitų aiškinamasis raštas. Patikrinimo metu analizuota ar visos ataskaitos atitinka duomenis užfiksuotus įstaigos pirminiuose dokumentuose t. y. orderiuose, didžiojoje knygoje ir kt.  
                   Mokykla 2012 metais savo veiklą vykdė pagal penkias programas:

· kitos reikmės, kuriai vykdyti patvirtinta 304,1 tūkst. Lt savivaldybės biudžeto 

asignavimų, trijų ketvirčių planas 245,31 tūkst. Lt, gauta 217,0 tūkst. Lt, panaudota 215,887 tūkst. Lt;
· mokinio krepšelis, kuriai vykdyti patvirtinta 306,2 tūkst. Lt, trečiame ketvirtyje  
patikslinta sąmata 277,9 tūkst. Lt, trijų ketvirčių planas 210,142 tūkst. Lt, gauta 206,557 tūkst. Lt, panaudota 205,785 tūkst. Lt;

· spec. lėšos (maitinimas), kuriai vykdyti planuota 11,0 tūkst. Lt, trijų ketvirčių planas

8,5 tūkst. Lt, gauta ir panaudota 6,142 tūkst. Lt.
·  spec. lėšos (ugdymo priemonės), kuriai vykdyti planuota 1,5 tūkst. Lt, trijų ketvirčių 

planas 1,2 tūkst. Lt, gauta ir panaudota 0,52 tūks. Lt.
· vaikų nemokamas maitinimas, kuriai vykdyti planuota 21,8 tūkst. Lt, trijų ketvirčių
planas 15,393 tūkst. Lt, gauta 11,035 tūkst. Lt, panaudota 10,675 tūkst. Lt.
                 Vasaros metu buvo vykdoma vaikų vasaros stovykla sąmata 1,0 tūkst Lt, iš valstybės biudžeto skirta ir panaudota 1,0 tūkst. Lt. Rugsėjo mėnesį buvo gauta lėšos iš Švietimo aprūpinimo centro pagal dvi sąmatas t. y. viena sąmata 8,943 tūkst. Lt, iš jų panaudota 6,827 tūkst. Lt darbo užmokesčiui ir 2,115 tūkst. Lt soc. draudimui, kita sąmata 10,221 tūkst. Lt, iš jų panaudota 7,802 tūkst. Lt darbo užmokesčiui ir 2,417 tūkst. Lt soc. draudimui.

                   Mokyklos veiklai vykdyti finansavimas buvo skirtas Birštono savivaldybės 2012-01-27 sprendimu Nr. TS-1, vaikų nemokamam maitinimui ir mokinio krešeliui finansuoti lėšos skirtos iš valstybės biudžeto. Darželis gavo lėšų iš gyventojų 2 proc. gyventojų pajamų mokesčio, kurios laikomos atskiroje sąskaitoje.

Auditas atliktas vadovaujantis audito standartų reikalavimais bei kitais teisės aktais reglamentuojančiais audito atlikimą. pagal Birštono savivaldybės kontrolės ir audito tarnybos patvirtintą planą. Patikrinimas buvo atliekamas dokumentinės kontrolės metodu ištisiniu būdu. Audito metu buvo naudotos analitinės ir sintetinės procedūros: tikrinimas, skaičiavimas,stebėjimas, apklausa, patvirtinimas ir kitos procedūros. 
                 Audito metu siekiant gauti audito tikslams reikalingų įrodymų, atlikta išsami rizikos analizė, kuri leido panaudoti ir reikšmingumu pagrįstą audito metodiką, audito darbą suteikiant didžiausios rizikos srityse; tvarkų, taisyklių ir kitų dokumentų peržiūrėjimas; ūkinių operacijų ir buhalterinių sąskaitų likučių išsamios ir analitinės audito procedūros; susipažinta su įstaigos veikla, vidaus kontrolės sistema, organizacine struktūra, su įstaigos veiklą reglamentuojančiais teisės aktais, su įstaigos apskaitos politika ir pokyčiais, su įstaigos finansavimo šaltiniais ir finansavimo lėšų panaudojimu, su turtu, įsipareigojimais, pajamomis už suteiktas paslaugas; peržiūrėta buhalterinių sąskaitų likučių perkėlimo į naują sąskaitų planą pagal viešojo sektoriaus apskaitos ir finansinės atskaitomybės standartus; nustatyta svarbiausios audito sritys (darbo užmokestis ir sacialinis draudimas, ilgalaikio turto, išlaidų apskaitos). Tikrinimo procedūros daugiausia buvo nukreiptos į tas sritis metinėse ataskaitose, kuriose buvo pareikalauta daugiausia lėšų bei kurios yra svarbiausios įstaigos valdymui.

Auditas atliktas siekiant gauti pakankamą užtikrinimą, kad finansinėse ataskaitose nėra reikšmingų iškraipymų ir kad savivaldybės lėšos ir turtas bei gautos valstybės lėšos valdomi naudojami ir disponuojama jais teisėtai.
PASTEBĖJIMAI, IŠVADOS IR REKOMENDACIJOS


Mokykloje atsižvelgta į kontrolierės   ankstesnio audito metu nustatytus neatitikimus tai yra dėl ilgalaikio nematerialiojo turto nusidėvėjimo skaičiavimo, audituojamu laikotarpiu nusidėvėjimas skaičiuojamas vadovaujantis Lietuvos Respublikos Vyriausybės 2009-06-10 d. nutarimo Nr. 564 „Dėl minimalios ilgalaikio materialiojo turto vertės nustatymo ir ilgalaikio turto nusidėvėjimo normatyvų viešojo sektoriaus subjektams patvirtinimo“ 3 punkto nuostatomis ir  direktorės patvirtintais Ilgalaikio turto nusidėvėjimo ekonominiais normatyvais, darbo užmokestis už darbą už atostogas už ligos pašalpas priskaitomas darbuotojams vadovaujantis Darbo kodekso Vyriausybės nutarimų ir kitų teisės aktų, reikalavimais. Mokykloje įdiegta darbo užmokesčio skaičiavimo programa.
                    Patikrinimo metu nustatyta, kad Mokyklos veikla vykdoma pagal įstaigos vadovo patvirtintą strateginį 2011/2013 metų planą (pritarta Birštono savivaldybės administracijos direktoriaus įsakymu ) ir 2011/2013 m. m.veiklos programą bei 2012/2013 pradinio ugdymo, priešmokyklinio ugdymo, ikimokyklinio ugdymo programas.
                  Lėšos programoms vykdyti naudojamos pagal Mokyklos direktorės patvirtintas sąmatas, už tinkamą sąmatų vykdymą atsakinga direktorė ir vyr. buhalterė. 
                   2012 metų trijų ketvirčių biudžeto asignavimai vykdant programas ketvirčių eigoje direktorės įsakymu buvo perkelti iš vieno straipsnio į kitą. 
                 Mokykloje, pagal Birštono savivaldybės tarybos 2012-09-21 d. sprendimo Nr.TS-162 Birštono savivaldybės biudžetinių švietimo įstaigų didžiausio leistino pareigybių skaičiaus patvirtinimo yra 14,75 etatai (buvo 14,5), dirba 20 darbuotojų. Įstaigoje yra parengtas ir direktorės įsakymu patvirtinta etatinių pareigybių sąrašas, kuris atitinka tarybos sprendimu patvirtintus leistinus normatyvus, parengta ir direktorės įsakymu patvirtinta įstaigos struktūra.     
                  Darbuotojams darbo užmokestis skaičiuojamas vadovaujantis 1993-07-08 d. Lietuvos Respublikos Vyriausybės nutarimu Nr.511 (su vėlesniais pakeitimais) „Dėl biudžetinių įstaigų ir organizacijų darbuotojų darbo  apmokėjimo tvarkos tobulinimo“ pagal nustatytus koeficientus bazinės mėnesinės algos dydžiais, bei  sudarytus ir patvirtintus tarifikacijos sąrašus. Darbo laiko apskaita vedama darbo laiko apskaitos žiniaraščiuose pagal sudarytus darbo grafikus. Visiems darbuotojams yra parengta ir patvirtinta pareigybės aprašymai, kuriuose numatyta darbuotojų funkcijos, teisės, pareigos ir atsakomybė. 

Atsižvelgiant į Mokykloje patvirtintą 2012 metų biudžeto asignavimų struktūrą, kad išlaidos darbo užmokesčiui ir socialinio draudimo įmokoms sudaro didžiąją metinių paprastųjų  asignavimų dalį (70,21 proc.) ir susipažinus su apskaitos procesais audito metu reikšmingų sumų patikrinimą atlikau darbo užmokesčio ir socialinio draudimo įmokų priskaitymo srityje, pajamų mokesčio išskaičiavimo bei gautinų ir mokėtinų lėšų apskaitos srityje. Patikrinus darbo užmokesčio priskaičiavimą, išskaitymus iš darbo užmokesčio, mokesčių sumokėjimą ir atvaizdavimą apskaitoje, nustatyta,kad darbo užmokestis teisingai priskaitomas, laiku, teisinga suma ir už atitinkamą laikotarpį atsiskaitoma ir teisingai atvaizduojami apskaitoje gyventojų pajamų ir socialinio draudimo mokesčiai. Sąskaitų Nr. 171 ir 173 likučiai teisingai atvaizduoti Didžiojoje knygoje ir finansinėje atskaitomybėje. Patikrinus atostoginių apskaičiavimą bei atostogų rezervo priskaitymą, laikino nedarbingumo už dvi pirmas dienas paskaičiavimą, komandiruočių  išlaidų apmokėjimą  neatitikimų nenustatyta.
                 Vertinant vidaus kontrolės sukūrimą, nustatyta, kad Mokykloje vidaus kontrolės sistema sukurta taip, kad užtikrintų pagrindinius jai keliamus tikslus. Įstaigoje vidaus tvarką reglamentuoja Darbo tvarkos taisyklės, taip pat parengta ir direktorės įsakymu patvirtinta apskaitos politika, kuri apima įvairias tvarkas ir taisykles, patvirtintas sąskaitų planas, kiti direktorės įsakymais patvirtinti normatyvai ir pavedimai, tai pat  atsakingų asmenų paskyrimas už kontrolės vykdymą apskaitos, turto naudojimo ir kitose veiklos srityse. Parengta ir direktorės įsakymu patvirtinta Finansų kontrolės taisyklės, Mokyklos darbuotojų etikos kodeksas, Viešųjų pirkimų tvarkos ir planas, Vaikų priėmimo tvarka ir kt. 
           Mokyklos nuostatai yra parengti ir patvirtinti 2000 metais todėl kai kurios jų nuostatos jau neatitinka dabartiniu metu galiojančių teisės aktų reikalavimų, todėl reikia parengti ir pasitvirtinti naujos redakcijos Mokyklos nuostatus.
            Mokykloje buhalterinę apskaitą tvarko vyr. buhalterė dirbanti 0,75 etato nors darbo krūvis yra didelis, dėl to kad vykdoma nemokamas ir mokamas vaikų maitinimas bei atlieka viešųjų pirkimų ir kitus papildomus darbus.
          Patikrinus mokėtinas ir gautinas sumas, nustatyta, kad 2012-09-31 ilgalaikių įsiskolinimų Mokykla neturėjo, gautinos sumos yra 1,252 tūkst. Lt tėvų mokestis už vaikų maitinimą ir ugdymo priemones. Mokėtinos sumos yra 2,352 tūkst. Lt iš jų 1,553 tūkst. Lt už maisto prekes, 0,185 tūkst. Lt už ryšio paslaugas, 0,119 tūkst. Lt kitas prekes ir 0,495 tūkst. Lt už kitas paslaugas. 
          Patikrinimo metu, nustatyta, kad Mokyklos vadovybės požiūris į įstaigos veiklą, organizacinę struktūrą yra teigiamas, direktorė ir vyr. buhalterė turi darbo patirtį, darželio veikla nesikeitė. Vertinant vidaus kontrolės sukūrimą nustatyta, kad  Mokykloje yra sukurta pakankama vidaus kontrolės aplinka, kuri užtikrina, tinkamą ir teisingą biudžeto lėšų panaudojimą sąmatose numatytiems poreikiams įgyvendinti, bei kad gauti asignavimai ir patirtos išlaidos butų tiksliai ir teisingai atspindėtos finansinėje atskaitomybėje.                      
           Audito ataskaita pateikiama kartu su audito išvada.
Savivaldybės kontrolierė



Zita Pranckevičienė
Susipažino:
Birštono vienkiemio darželio-mokyklos

direktorė




                  Regina Gustaitienė
Vyr.buhalterė




Genė Vaitkuvienė
	     
	     


